<classify> Kwa mujibu wa tovuti ya Azam FC, timu hiyo imejiwekea malengo ya kutwaa ubingwa wa ligi msimu huu na kufika hatua ya makundi ya michuano ya Kombe la Shirikisho Afrika mwaka huu.Mabingwa hao wa soka Afrika Mashariki na Kati, mwishoni mwa wiki iliyopita waliitoa Bidvest Wits ya Afrika Kusini kwa jumla ya mabao 7-3 kwenye raundi ya kwanza ya Kombe la Shirikisho Afrika na sasa itakutana na Esperance ya Tunisia katika raundi pili ya michuano hiyo.Mchezo wa kwanza dhidi ya Esperance utafanyika Aprili 10 mwaka huu kwenye Uwanja wa Azam Complex, Dar es Salaam. Marudiano yatafanyika wiki moja baadaye huko Tunis, Tunisia.Katika ligi Azam FC inashika nafasi ya tatu ikiwa imejikusanyia pointi 50 sawa na Yanga iliyo nafasi ya pili, lakini zikitofautiana kwa wastani wa mabao ya kufunga na kufungwa. Hata hivyo, Azam na Yanga zimezidiwa michezo mitatu na Simba iliyo kileleni kwa pointi 57.Akizungumza baada kuwangoa Bidvest, Bocco aliwahakikishia mashabiki wa Azam FC kuwa watazidi kupambana hadi dakika ya mwisho na kuhakikisha timu hiyo inafika mbali zaidi kwenye michuano hiyo.Tunamshukuru Mungu tumeweza kuvuka na kwenda kwenye hatua nyingine, tunachowaahidi mashabiki wetu tutaendelea kupambana katika ligi pia michuano ya kimataifa na kufika mbele zaidi, alisema.Bocco amefunga jumla ya mabao mawili kwenye mechi zote dhidi ya Bidvest, akifunga moja jijini Johannesburg walikoshinda 3-0 huku mengine yakitupiwa na Salum Abubakar Sure Boy na Shomari Kapombe na katika mchezo wa marudiano, alifunga moja na mengine yakifungwa na Kipre Tchetche.Kuhusu mechi ijayo dhidi ya Esperance alisema Esperance ni timu kubwa tunaiheshimu, ni timu kubwa kuliko Azam pia ina uzoefu mkubwa katika mashindano, naamini kocha ataifuatilia kupitia michezo yao na sisi tutajiandaa vizuri, tutapata maandalizi mazuri na tutaweza kufanya vizuri, alisema.  <topic>: MICHEZO 